ዝብሉ ጉዳያት ብተስፋ እንጽበዮም ገና ብሕጂ ክስርሑ እንጽበዮም እዮም" ይብሉ። "ዓዲ ኣብ ቀራና መገዲ እያ ዘላ"፡ ጄነራል ፃድቃን ገብረትንሳኤ "ዝሃጸጸ ነገር የለን" ዝብል ኣቶ ሙሼ ብወገኑ፡ እቲ ዝነበረ ስርዓት ኣልቦነት ስርዓት ክትሕዝ ዝገብር ዘደንቕ ስራሕ ክስራሕ ግድን ስለዝነበረ ዝተሰርሑ ስራሕቲ ልክዕ'ዮም ዝብል ኣረኣእያ ኣለዎ። "ዜጋታት ብዝተፈላለየ መገዲ እናተጠርጠሩ ክእሰሩ እንከለዉ ንፈልጥ ኢና። ክትሰምዖም ዘደንጽዉ፡ እምበርከ ኣብዛ ሃገር ድዩ ዘብሉ ነገራት ኣብ ልዕሊ ዜጋታት ተፈጺሞም'ዮም። እዞም ነገራት ዝልዉጥ ስራሕ ንምስራሕ ዉዓል ሕደር ምባል ኣየድልን። ከም ናተይ ኣረኣእያ እዞም ሰባት ካሕሳ'ዉን የድልዮም'ዩ" ክብል ይሙግት። ኣብዚ ከይዲ ዘሎ ናህሪ የስግአኒ'ዩ ዝብል ኣካያዲ ስራሕ ኦኤም ኤን ጃዋር መሓመድ መሰረት ዝሓዘ ለዉጢ ክኸዉን ከምዘለዎ ይገልጽ። "ኩሉ ነገር ካብ ታሕቲ መሰረት እናሓዘ፣ እናጠንከረ ስለዘይከደ እቲ ለዉጢ ዝኸደሉ ዘሎ ናህሪ የተሓሳስበኒ'ዩ። ናህሪ ጥቕሚ ከምዘለዎ ኹሉ ጉድኣት'ዉን ኣለዎ'ዩ። ቐጻሊ ተሳትፎ ሙሁራትን ካልኦት ኣካላትን የድሊ'ዩ" ይብል። ጉዳይ ደሕንነትን ምርግጋእን ከ?
